**RAPORT PRIVIND SITUAŢIA HIDROMETEOROLOGICĂ**

**ŞI A CALITAŢII MEDIULUI**

**în intervalul 05.08.2021 ora 08.00 – 06.08.2021, ora 08.00**

#### *I. SITUAŢIA HIDROMETEOROLOGICĂ*

**1. Situaţia și prognoza hidrologică pe râurile interioare și Dunăre, din 06.08.2021, ora 08.00**

**RÂURI:**

**I.N.H.G.A.** a emis o **ATENŢIONARE Hidrologică, cod galben / AVERTIZARE Hidrologică, cod portocaliu,** valabilă în intervalul **05.08.2021, ora 12.00 – 06.08.2021, ora 12.00**, vizând **scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri** pe unele râuri din bazinele hidrografice **Vișeu, Iza, Tur, Someș, Crişul Repede, Crişul Negru, Crişul Alb, Mureș, Timiş, Bârzava, Caraş, Nera, Cerna, Jiu, Olt, Argeş, Ialomiţa, Siret, Prut,** cu posibile depăşiri ale **COTELOR DE APӐRARE**, astfel:

**COD GALBEN**

**În intervalul 05.08.2021 ora 12:00 – 06.08.2021 ora 12:00** pe râurile din bazinele hidrografice: Vișeu, Iza, Lăpuş **(judeţul Maramureș)**, Tur **(judeţul Satu Mare)**, Someșul Mare – bazin superior și afluenți bazin mijlociu și inferior **(judeţul Bistrița Năsăud)**, Someşul Mic – bazin superior şi afluenţi bazin mijlociu şi inferior **(judeţul Cluj)**, Crişul Repede – bazin superior şi afluenţi bazin mijlociu şi inferior **(judeţele: Cluj şi Bihor)**, Crişul Negru – bazin superior şi afluenţi bazin mijlociu şi inferior **(judeţele: Bihor şi Arad)**, Crişul Alb – bazin amonte S.H. Gurahonţ şi afluenţi aval S.H. Gurahonţ **(judeţele: Hunedoara şi Arad)**, Mureș – bazin amonte S.H. Glodeni și afluenţii aferenți sectorului aval confluenţă Târnave – amonte S.H. Brănişca **(judeţele: Harghita, Mureş, Alba, Sibiu şi Hunedoara)**, Arieş – bazin superior şi afluenţi bazin mijlociu şi inferior **(judeţele: Alba şi Cluj)**, Timiş – bazin superior amonte S.H. Lugoj, Pogăniş – bazin superior, Bârzava – bazin superior şi şi afluenţi bazin mijlociu şi inferior, Caraş – bazin superior şi afluenţi bazin mijlociu şi inferior, Nera – bazin superior şi afluenţi bazin mijlociu şi inferior **(judeţele: Caraş Severin şi Timiş)**, Cerna – bazin superior şi afluenţi bazin mijlociu şi inferior **(judeţele: Gorj şi Caraş Severin)**, Jiu – bazin amonte S.H. Sadu şi afluenţii aferenţi sectorului aval S.H. Sadu – amonte S.H. Rovinari **(judeţele: Hunedoara şi Gorj)**, Gilort – bazin superior **(judeţul Gorj)**, Motru – bazin superior **(judeţele: Gorj şi Mehedinţi)**, Olt – afluenţii aferenţi sectorului aval S.H. Sâncrăieni - amonte Ac. Ioneşti **(judeţele: Harghita, Covasna, Brașov, Sibiu, Vâlcea şi Argeş)**, Olteţ – bazin superior **(judeţele: Gorj şi Vâlcea)**, Argeș – bazin superior, Dâmboviţa – bazin superior **(judeţele: Argeș şi Dâmbovița)**, Ialomița – bazin amonte S.H. Moroeni şi afluenții aferenţi sectorului aval S.H. Moroeni **(judeţele: Dâmbovița, Prahova, Ilfov și Ialomița)**, Buzӑu – bazin superior amonte S.H. Nehoiu şi afluenţii aferenţi aval S.H. Nehoiu **(judeţele: Braşov, Covasna, Prahova şi Buzău)**, Rm. Sărat – bazin superior și afluenți bazin mijlociu și inferior **(judeţele: Vrancea şi Buzău)**, Putna – bazin superior și afluenți bazin mijlociu și inferior **(judeţul Vrancea)**, Trotuș – bazin superior și afluenți bazin mijlociu şi inferior **(judeţele: Harghita, Neamț, Bacău și Vrancea)**, Bistriţa – bazin superior şi afluenţi bazin mijlociu şi inferior **(judeţele: Suceava, Neamț, Harghita şi Bacău)**, Moldova – bazin superior şi afluenţi bazin mijlociu şi inferior **(judeţele: Suceava şi Neamţ)**, Suceava – bazin superior şi afluenţi bazin mijlociu şi inferior **(judeţul Suceava)**, Bârlad – bazin amonte S.H. Negreşti şi afluenţii aferenţi sectorului aval S.H. Negreşti **(judeţele: Neamţ, Iaşi, Vaslui, Bacău, Vrancea şi Galaţi)**, Jijia – bazin superior și afluenți bazin mijlociu și inferior **(judeţele: Botoșani și Iași)**.

**COD PORTOCALIU**

**În intervalul 05.08.2021 ora 12:00 – 06.08.2021 ora 09:00** pe râurile din bazinele hidrografice: Vișeu – bazin superior şi afluenţi bazin mijlociu şi inferior, Iza – bazin superior şi afluenţi bazin mijlociu şi inferior, Lăpuş – bazin superior şi afluenţi bazin mijlociu şi inferior **(judeţul Maramureș)**,Tur **(judeţul Satu Mare)**, Olt – afluenţii de stânga aferenţi sectorului aval S.H. Podu Olt – amonte S.H. Sebeş Olt **(judeţele: Brașov şi Sibiu)**, Olt – afluenţii aferenţi sectorului aval S.H. Sebeş Olt – amonte Ac. Ioneşti **(judeţele: Sibiu, Vâlcea şi Argeş)**, Ialomița – bazin amonte S.H. Moroeni şi afluenții aferenţi sectorului aval S.H. Moroeni – amonte S.H. Siliştea Snagovului **(judeţele: Dâmbovița, Prahova şi Ilfov)**, Prahova – bazin superior și afluenți bazin mijlociu și inferior **(judeţele: Prahova şi Ialomiţa)**, Bârlad – bazin amonte S.H. Negreşti şi afluenţii aferenţi sectorului aval S.H. Negreşti **(judeţele: Neamţ, Iaşi, Vaslui, Bacău, Vrancea şi Galaţi)**, Jijia – bazin superior și afluenți bazin mijlociu și inferior **(judeţele: Botoșani și Iași)**.

**Avertizarea Hidrologică vizează în principal fenomenele de scurgeri importante pe versanţi, torenţi, pâraie, viituri rapide pe râurile mici cu posibile efecte de inundaţii locale, care se pot produce cu probabilitate şi intensitate mai mare pe unele râuri din judeţele: Maramureş, Dâmboviţa, Prahova, Iaşi şi Vaslui.**

Aceaste mesaje au fost transmise de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:*

* - *ALBA, ARAD, ARGEŞ, BACĂU, BRAŞOV, BOTOŞANI, BUZĂU, BIHOR, BISTRIŢA-NĂSĂUD, CARAŞ-SEVERIN, CLUJ, COVASNA, DÂMBOVIŢA, GALAŢI, GORJ, HARGHITA, HUNEDOARA, IAŞI, IALOMIŢA, MARAMUREŞ, MEHEDINŢI, MUREŞ, NEAMŢ, PRAHOVA, SATU-MARE, SIBIU, SUCEAVA, TIMIŞ, VÂLCEA, VASLUI, VRANCEA şi ILFOV – ATENŢIONARE Hidrologică, cod Galben*
* - *ARGEŞ, BACĂU, BRAŞOV, BOTOŞANI, DÂMBOVIŢA, GALAŢI, IAŞI, IALOMIŢA, MARAMUREŞ, NEAMŢ, PRAHOVA, SATU-MARE, SIBIU, VÂLCEA, VASLUI, VRANCEA şi ILFOV – AVERTIZARE Hidrologică, cod Portocaliu*

**Debitele au fost, în general, în creștere,** ca urmare a precipitațiilor căzute în interval și propagării, exceptând râurile din bazinele hidrografice: Crasna, Barcău și cursul Someșului, unde au fost în scădere și râurile din bazinele hidrografice: Jiu, Olt, Vedea, Argeș, Ialomița și Dobrogea, unde au fost relativ staționare.

Debitele se situează la valori cuprinse între 30-90% din mediile multianuale lunare, mai mari (în jurul și peste normalele lunare) pe râurile din bazinele hidrografice: Dâmbovița, Prahova, bazinul mijlociu și inferior al Arieșului, cursurile superioare ale Someșului Mare, Crișului Alb, cursurile mijlocii ale Begăi, Timișului și râurile din Dobrogea şi mai mici (sub 30% din normalele lunare) pe râurile din bazinele hidrografice: Iza, Bega Veche, Bârzava, Moravița, Nera, Cerna, unii afluenți ai Crișului Alb (Moneasa, Cigher), Crișului Negru (Valea Roșie Holod, Teuz) și Argeșului superior (Vâlsan, Arefu, R. Doamnei), cursul superior al Târnavei Mici și cursul superior și inferior al Timișului.

În interval a fost emisă o **ATENȚIONARE HIDROLOGICĂ** pentru fenomene imediate.

Este în vigoare **AVERTIZAREA HIDROLOGICĂ** nr. 85 din 05.08.2021.

Nivelurile pe râuri la stațiile hidrometrice se situează sub **COTELE DE ATENȚIE.**

**Debitele vor fi, în general, în scădere,** exceptând râurile din bazinele hidrografice: Vișeu, Iza, Tur, Someș, Bistrița, Suceava, Moldova, Jijia, bazinul superior și mijlociu al Mureșului, bazinul superior al Oltului și cursurile superioare ale Siretului și Prutului, unde vor fi în creștere ca urmare a precipitațiilor prognozate și propagării.

Sunt posibile scurgeri importante pe versanți, torenți, pâraie, cu efecte de inundații locale și creșteri mai însemnate de debite și niveluri pe unele râuri mici din zonele de deal și munte din estul şi centrul țării, ca urmare a precipitațiilor prognozate, sub formă de aversă, cu caracter torențial și însemnate cantitativ.

Se menține în vigoare **AVERTIZAREA HIDROLOGICĂ** nr. 85 din 05.08.2021 până la ora 12:00.

**DUNARE:**

**Debitul la intrarea în ţară** (secţiunea Baziaş) în intervalul 05.08.2021 – 06.08.2021 **a fost în scădere, având valoarea de 3800 m3/s,** sub media multianuală a lunii **august (4300 m3/s).**

În aval de Porţile de Fier debitele au fost în scădere.

**Debitul la intrarea în ţară (secţiunea Baziaş) va fi în scădere (3700 m3/s).**

În aval de Porţile de Fier debitele vor fi în creștere la Gruia și în scădere pe sectorul Calafat – Tulcea.

**2.** **Situaţia meteorologică în intervalul 05.08.2021, ora 08.00 – 06.08.2021, ora 08.00**

**A.N.M.** a emis **o ATENŢIONARE Meteorologică, cod galben / AVERTIZARE Meteorologică, cod Portocaliu / INFORMARE Meteorologică:**

**Mesaj 1**

**ATENŢIONARE Meteorologică, cod galben -** valabilă în data de **05.08.2021**, vizând **disconfort termic ridicat,** conform căreia: În sudul și sud-estul țării, disconfortul termic va fi ridicat și va fi caniculă, iar indicele temperatură-umezeală (ITU) va depăși pragul critic de 80 de unități. Temperaturile maxime se vor situa între 34 și 38 de grade.

**AVERTIZARE Meteorologică, cod portocaliu -** valabilă în data de **05.08.2021**, vizând **disconfort termic deosebit de accentuat,** conform căreia: **În județele Olt, Teleorman, Giurgiu și Călărași disconfortul termic va fi deosebit de accentuat, iar indicele temperatură-umezeală (ITU) va depăși pragul critic de 80 de unități. Temperaturile maxime se vor situa între 38 şi 40 de grade.**

**Mesaj 2**

**ATENŢIONARE Meteorologică, cod galben -** valabilă în intervalul **05.08.2021, ora 21.00 – 06.08.2021, ora 06.00**, vizând **vijelii, descărcări electrice, averse torențiale, grindină,** conform căreia: În intervalul menționat, vor fi perioade cu vijelii, frecvente descărcări electrice, averse torențiale și grindină. Cantitățile de apă vor depăși pe alocuri 25...30 l/mp.

**AVERTIZARE Meteorologică, cod portocaliu -** valabilă în intervalul **05.08.2021, ora 12.00 – 06.08.2021, ora 06.00**, vizând **vijelii puternice, grindină de medii și mari dimensiuni, averse torențiale,** conform căreia: **La început în Banat, Crișana, Maramureș, iar după-amiaza și noaptea mai ales în Transilvania, Oltenia, Moldova și Muntenia vor fi perioade cu vijelii puternice, cu rafale de peste 80...100 km/h, frecvente descărcări electrice, averse torențiale și grindină, îndeosebi de medii și mari dimensiuni. Cantitățile de apă vor depăși 25...30 l/mp și pe alocuri 40...60 l/mp.**

**Mesaj 3**

**INFORMARE Meteorologică -** valabilă în intervalul **06.08.2021, ora 10.00 – 07.08.2021, ora 10.00**, vizând **instabilitate atmosferică temporar accentuată,** conform căreia: În intervalul menționat, în estul și sud-estul țării, dar și în zonele montane, vor fi perioade cu instabilitate atmosferică accentuată ce se va manifesta prin averse ce vor avea și caracter torențial, descărcări electrice, intensificări ale vântului, vijelii și grindină. Cantitățile de apă vor depăși pe alocuri 25...40 l/mp.

Aceaste mesaje meteorologice au fost transmise de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situații al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătății, Ministerul Economiei, Ministerul Agriculturii și Dezvoltării Rurale, Comisia Națională pentru Controlul Activităților Nucleare, Serviciul de Protecție și Pază, Serviciul de Telecomunicații Speciale, S.C. Hidroelectrica S.A., Agenția Naţională de Îmbunătăţiri Funciare și către următoarele Comite Judeţene pentru Situaţii de Urgenţă:*

* - *ARGEŞ, BRĂILA, BUZĂU, CONSTANŢA, DÂMBOVIŢA, DOLJ, GORJ, IALOMIŢA, MEHEDINŢI, PRAHOVA, TULCEA, VÂLCEA, ILFOV şi Municipiul Bucureşti – ATENŢIONARE Meteorologică, cod Galben – mesaj 1*
* - *CĂLARAŞI, GIURGIU, OLT şi TELEORMAN – AVERTIZARE Meteorologică, cod Portocaliu - mesaj 1*
* - *CĂLARAŞI, CONSTANŢA, IALOMIŢA şi TULCEA – ATENŢIONARE Meteorologică, cod Galben – mesaj 2*
* - *ALBA, ARAD, ARGEŞ, BACĂU, BRAŞOV, BRĂILA, BOTOŞANI, BUZĂU, BIHOR, BISTRIŢA-NĂSĂUD, CARAŞ-SEVERIN, CĂLARAŞI, CLUJ, COVASNA, DÂMBOVIŢA, DOLJ, GALAŢI, GIURGIU, GORJ, HARGHITA, HUNEDOARA, IAŞI, IALOMIŢA, MARAMUREŞ, MEHEDINŢI, MUREŞ, NEAMŢ, OLT, PRAHOVA, SATU-MARE, SĂLAJ, SIBIU, SUCEAVA, TELEORMAN, TIMIŞ, VÂLCEA, VASLUI, VRANCEA, ILFOV şi Municipiul Bucureşti – AVERTIZARE Meteorologică, cod Portocaliu – mesaj 2*
* - *toate Prefecturile Judeţelor Ţării – INFORMARE Meteorologică – mesaj 3.*

**În ţara,** vremea a fost călduroasă în cea mai mare parte a țării, cu precădere în regiunile sudice unde a fost caniculă, iar disconfortul termic foarte ridicat, dar instabilitatea atmosferică s-a accentuat treptat în majoritatea zonelor.

Temperaturile maxime s-au încadrat între 27 de grade la Ocna Şugatag, Sulina şi Constanţa-dig şi 40 de grade la Bechet, Turnu Măgurele, Alexandria, Roşiori de Vede, Zimnicea şi Giurgiu, iar indicele temperatură-umezeală (ITU) a atins și a depășit pragul critic de 80 de unităţi în Dobrogea, în cea mai mare parte a Olteniei şi a Munteniei, în centrul şi sudul Moldovei şi izolat în Transilvania. Din orele amiezii, începând din sud-vest, au fost perioade în care instabilitatea atmosferică foarte accentuată s-a manifestat prin dezvoltări noroase convective, frecvente descărcări electrice, averse şi intensificări de scurtă durată ale vântului, cu viteze de 50...65 km/h. Fenomenele au fost severe local în Transilvania, Crişana, iar din orele serii şi în Moldova şi pe areale mai restrânse în Crişana şi Muntenia; rafalele vântului au depăşit 70...80 km/h şi izolat 100 km/h, au fost vijelii puternice, fiind înregistrate inclusiv de staţiile meteo Joseni, Topliţa, Miercurea Ciuc, Bistriţa, Cluj-Napoca, Craiova, Târgoviște, Polovragi, Suceava, Cotnari, Botoşani și Târgu Neamț şi pe alocuri au fost căderi de grindină (izolat de medii şi mari dimensiuni), fiind confirmate -din datele reţelei meteo şi hidro, dar şi din surse externe- cele de pe raza judeţelor Gorj, Vâlcea, Hunedoara, Bistriţa-Năsăud, Ilfov, Bacău, zona de munte a judeţelor Sibiu şi Maramureş. Ploile au avut şi caracter torențial, astfel că în timp scurt s-au înregistrat cantităţi de apă pe alocuri de peste 15...30 l/mp şi pe areale mici peste 40...45 l/mp. În extremitatea de sud-est manifestări de instabilitate au fost pe parcursul nopții.

La ora 06 valorile termice erau cuprinse între 12 grade Joseni și 26 de grade la Gura Portiţei, Sulina, Jurilovca și Sfântu Gheorghedeltă.

*Observaţie - au fost emise 20 de mesaje de alertă privind fenomene meteorologice periculoase imediate, respectiv: 16 avertizări cod roșu şi 4 atenţionări cod galben.*

**La Bucureşti,** vremea a fost caniculară, disconfortul termic foarte accentuat, dar din orele serii a crescut şi gradul de instabilitate atmosferică. Temperatura maximă a fost de 37 de grade la Afumaţi și Băneasa şi 38 de grade la Filaret, iar indicele temperatură-umezeală (ITU) a atins pragul de 80 de unităţi încă de la începutul zilei, apoi a depăşit această valoare critică (atingând 85 de unităţi). Cerul a fost variabil, cu înnorări accentuate seara şi la începutul nopţii când au fost averse, descărcări electrice, intensificări ale vântului, iar în unele cartiere grindină. La ora 06 se înregistrau 22 grade la staţia meteo Băneasa şi 23 de grade la Filaret şi Afumaţi.

**3. Prognoza meteorologică în intervalul 06.08.2021, ora 08.00 – 07.08.2021, ora 08.00**

**În ţara,** valorile termice vor scădea semnificativ în toată ţara, **iar vremea va fi în general instabilă în jumătatea de nord-est, unde temporar înnorările vor fi accentuate şi se vor semnala averse şi descărcări electrice. Vor fi perioade în care fenomenele vor fi mai intense în Dobrogea, estul Munteniei şi local în Moldova, unde vor fi posibile vijelii şi grindină. Pe alocuri, în intervale scurte de timp sau prin acumulare, se vor înregistra cantităţi de apă de peste 25...40 l/mp. În restul teritoriului cerul va fi variabil, iar probabilitatea de ploaie redusă. Vântul va fi moderat, cu intensificări temporare în majoritatea zonelor, iar la munte va sufla tare.** Temperaturile maxime se vor încadra între 22 și 33 de grade, iar cele minime între 12 și 22 de grade, mai scăzute în depresiuni. La sfârşitul nopţii se va forma izolat ceaţă.

**La Bucureşti,** valorile termice vor fi în scădere. În cursul zilei, temporar înnorările vor fi accentuate și vor fi posibile averse, descărcări electrice şi intensificări ale vântului, apoi cerul va deveni variabil. Temperatura maximă va fi de 31...32 de grade, iar cea minimă de 17...19 grade.

###### II. CALITATEA APELOR

2.1. Pe fluviul Dunarea

Nu au fost semnalate evenimente deosebite.

2.2. Pe râurile interioare

**Administrația Națională Apele Române,** **Agenţia pentru Protecţia Mediului Iaşi** şi **Garda Natională de Mediu – Comisariatul Judeţean Iaşi** revin cu informaţii despre poluarea accidentală a apei râului Bahlui, care s-a produs în data de 03.08.2021, în jurul orei 11:30, în zona localităţii Tomeşti (aval SEAU Iaşi-aval pod Holboca), judeţul Iaşi, precizând că întrucât nu a mai fost înregistrată mortalitate piscicolă pe suprafaţa cursului de apă, având în vedere faptul că rezultatele analizelor fizico chimice a apei pe probele prelevate în data de 04.08.2021 sunt comparabile cu cele obţinute din monitorizarea periodică a calităţii a corpului de apă, **în data de 05.08.2021, ora 12:00 poluarea se sistează.**

**Agenţia pentru Protecţia Mediului Iaşi** revine cu informaţii despre poluarea accidentală cu produse petroliere a apei râului Miletin (acumularea Hălceni), care s-a produs în data de 02.08.2021, în jurul orei 16:00, în zona comunei Șipote, județul Iași, precizând că a vând în vedere faptului că pe suprafaţa ac. Hâlceni, în zona afectată nu se mai constată irizaţii de hidrocarburi, iar din analiza calităţii apei prelevate din lac în zona de influenţă a evenimentului se constată că indicatorii specifici corpului de apă sunt comparabili cu cei rezultaţi din ultima analiză, **în data de 05.08.2021, ora 08:30, poluarea a fost sistată.**

În perioada 02 - 04.08.2021, echipele de intervenţie coordonate de specialişti din cadrul A.B.A. Prut Bârlad - SGA Iaşi au acţionat pe toată zona afectată prin igienizarea acesteia şi îdepărtarea întregii cantităţi de poluant şi apă cu un conţinut concentrat de poluanţi, materiale absorbante îmbibate cu substanţă poluantă, vegetaţia ierboasă afectată de hidrocarburi, acestea fiind depozitate temporar şi urmând sa fie preluate de o firmă specializată în domeniu pentru neutralizare

**Administrația Bazinala de Apa Jiu** informează că în data de 05.08.2021, ora 10:30, pe cursul al apa al raului Jiul de Vest a fost semnalată mortalitate piscicolă (cca 20 kg) si spumă de culoare gălbuie, fără miros specific, în zona localităţii Aninoasa-Vulcan, judeţul Hunedoara.

2.3. Pe Marea Neagra

Nu au fost semnalate evenimente deosebite.

**III. ALIMENTĂRI CU APĂ**

Toţi consumatorii sunt alimentaţi normal.

###### IV. CALITATEA MEDIULUI

**3.1. În domeniul aerului**

**Agenţia pentru Protecţia Mehedinţi** informează de izbucnirea în data de 05.08.2021, în jurul orei 18.00, a unui incendiu la depozitul de deşeuri municipal, în localitatea Halânga, comuna Izvorul Bârzii, judeţul Mehedinţi. Se intervine pentru stingerea incendiului.

**Agenţia Naţională pentru Protecţia Mediului** informează că din rezultatele analizelor efectuate în cadrul Reţelei Naţionale de Monitorizare, **s-au înregistrat depăşiri ale mediei zilnice de 50 µg/m3 pentru PM10** (pulberi în suspensie cu diametrul sub 10 microni), în data de 04.08.2021, **la staţia cu indicativul B-1.**

**3.2. În domeniul solului şi vegetaţiei**

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

**3.3. În domeniul supravegherii radioactivităţii mediului**

Menţionăm că, pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul de timp menţionat şi nu s-au semnalat evenimente deosebite.Parametrii constataţi la staţiile de pe teritoriul României s-au situat în limitele fondului natural.

**3.4. În municipiul Bucureşti**

În ultimele 24 de ore, sistemul de monitorizare a calităţii aerului în Municipiul Bucureşti nu a semnalat depăşiri ale pragurilor de informare şi alertă.